Limenitis

Limenitis er en slekt av sommerfugler som tilhører underfamilien Limenitidinae i den store familien flikvinger (Nymphalidae). Gruppen består for det meste av store, kraftige arter. De er gode flygere og seiler gjerne på stive vinger. Slekten er den eneste representanten for Limenitidinae i de nordlige områdene. I Norge finnes arten ospesommerfugl (Limenitis populi).

 Utseende 
Store (vingespenn 70–110 mm), robuste sommerfugler med ganske store vinger. Vingene er vanligvis mørkebrune med lyse bånd eller flekker, ofte med et visst metallisk skimmer. Forvingene er avrundet trekantede og forholdsvis smale. Vingenes ytterkant er vanligvis bølgete. Vingenes underside har et mønster som ligner oversidens, men grunnfargen er lysere, ofte brunrød. Larvene er nakne, med flere fingeraktige utvekster.

 Levevis 
Larvene lever for det meste på busker og løvtrær. Limenitidinae er først og fremst skogsinsekter, og de voksne sommerfuglene holder deg mest mellom trekronene. De er gode flygere og har en karakteristisk flukt der de veksler mellom kjappe vingeslag og seilflukt med utstrakte vinger. Disse sommerfuglene er ikke av de ivrigste blomsterbesøkerne, derimot kommer de ofte ned til bakken for å drikke fra sølepytter. Mange Liminitidini etterligner giftige sommerfugler av andre grupper, særlig monarksommerfugler (Danaini). Et kjent eksempel er det nordamerikanske arten falsk monark (Limenitis archippus), som er en meget god kopi av den giftige monarksommerfuglen (Danaus plexippus). Den falske monarken kan skilles fra den ekte på at den jamtover er en tanke mindre, og på at den har et ekstra, tynt, svart tverrbånd i bakvingene. Det viser seg at den falske monarken også er nokså giftig, så det er sannsynlig at begge artene drar fordel av at de ligner hverandre – en fugl som har forsøkt å spise den ene vil senere unngå begge to.

 Utbredelse 
Gruppen er representert i alle verdensdeler bortsett fra Antarktis og Afrika.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae Rafinesque, 1815
 Underfamilien Limenitidinae Behr, 1846
 Limenitidini 
 Slekten Limenitis Fabricius, 1807 
 Ospesommerfugl, Limenitis populi (Linnaeus, 1758) – fåtallig langs kysten til Rogaland
 Hvit admiral, Limenitis camilla (Linnaeus, 1764) – over det meste av Europa, har i perioder hatt bestander i Sør-Sverige
 Falsk monark, Limenitis archippus (Cramer, 1776) 
 Limenitis arthemis (Drury, 1773) 
 Limenitis lorquini Boisduval, 1852 
 Limenitis weidemeyerii Edwards, 1861 
 Limenitis amphyssa Ménétriés, 1859
 Limenitis calidosa Moore, 1858
 Limenitis ciocolatina Poujade, 1885
 Limenitis cleophas Oberthür, 1893
 Limenitis doerriesi Staudinger, 1892
 Limenitis dubernardi Oberthür, 1903
 Limenitis elwesi Oberthür, 1883
 Limenitis glorifica Fruhstorfer, 1909
 Limenitis helmanni Lederer, 1853
 Limenitis homeyeri Tancré, 1881
 Limenitis imitata (Butler, 1883)
 Limenitis lepechini Erschoff, 1874
 Limenitis misuji Sugiyama, 1994
 Limenitis moltrechti Kardakov, 1928
 Limenitis reducta Staudinger, 1901 
 Limenitis rileyi Tytler, 1940
 Limenitis staudingeri Ribbe, 1898
 Limenitis sydyi Lederer, 1853
 Limenitis trivena Moore, 1864

 Kilder 
 Wahlberg, N. og Brower, A.V.Z. (2006) Limenitis på Tree of life 
 Carter, D. (1994) Sommerfugler fra hele verden. Teknologisk Forlag. ISBN 82-512-0438-0
 Eliasson, C.U., Ryrholm, N., Holmer, M. Jilg, K. & Gärdenfors, U. (2005) Nationalnyckeln till Sveriges flora och fauna. Fjärilar: Dagfjärilar. Hesperiidae – Nymphalidae. ArtDatabanken, SLU, Uppsala. ISBN 91-88506-51-7
 Aarvik, Leif, Berggren, Kai, Hansen, Lars Ove (2000) Norges Sommerfugler. Catalogus Lepidopterorum  Norvegiae. Norsk entomologisk forening. 192 sider. ISBN 82-995095-1-3

 Eksterne lenker 

 Svenska Fjärilar, med bildegalleri
 Norges sommerfugler
 Markku Savela's Lepidoptera and some other life forms: Sjekkliste over artene. Hentet 28.12.2011

Kategori:Flikvinger
Kategori:Sommerfugler formelt beskrevet i 1807
Kategori:Dyr formelt beskrevet av Johann Christian Fabricius